CELEX: C2007/211/49
Language: da
Date: 2007-09-08 00:00:00
Title: Sag C-319/07 P: Appel iværksat den 11. juli 2007 af 3F, tidligere Specialarbejderforbundet i Danmark (SID) til prøvelse af dom afsagt den 23. april 2007 af Retten i Første Instans (Anden Udvidede Afdeling) i sag T-30/03, Specialarbejderforbundet i Danmark (SID) mod Kommissionen for De Europæiske Fællesskaber

8.9.2007   
            
            
               DA
            
            
               Den Europæiske Unions Tidende
            
            
               C 211/27
            
         Appel iværksat den 11. juli 2007 af 3F, tidligere Specialarbejderforbundet i Danmark (SID) til prøvelse af dom afsagt den 23. april 2007 af Retten i Første Instans (Anden Udvidede Afdeling) i sag T-30/03, Specialarbejderforbundet i Danmark (SID) mod Kommissionen for De Europæiske Fællesskaber
   (Sag C-319/07 P)
   (2007/C 211/49)
   Processprog: engelsk
   Parter
   
      Appellant: 3F, tidligere Specialarbejderforbundet i Danmark (SID) (ved barrister A. Bentley og advokat A. Worsøe)
   
      De andre parter i appelsagen: Kommissionen for De Europæiske Fællesskaber, Kongeriget Danmark og Kongeriget Norge
   Appellanten har nedlagt følgende påstande
   
               —
            
            
               Retten i Første Instans' kendelse af 23. april 2007 i sag T-30/03 Specialarbejderforbundet i Danmark mod Kommissionen for De Europæiske Fællesskaber ophæves, og
            
         
               —
            
            
               appellantens søgsmål i sag T-30/03 realitetsbehandles, og
            
         
               —
            
            
               Kommissionen for De Europæiske Fællesskaber tilpligtes under alle omstændigheder at bære appellantens omkostninger i forbindelse med nærværende appel.
            
         Søgsmålsgrunde og væsentligste argumenter
   Appellanten har nedlagt påstand om annullation af den anfægtede kendelse af følgende grunde:
   
               1.
            
            
               Retten i Første Instans foretog urigtig retsanvendelse ved med henvisning til sag C-67/96, Albany, at fastslå, at appellanten ikke kunne påberåbe sig sin egen konkurrencesituation under forhandlingerne af kollektive aftaler med henblik på at påvise, at appellanten var individuelt berørt.
            
         
               2.
            
            
               Retten i Første Instans foretog urigtig retsanvendelse ved at fastslå, at appellanten ikke kunne påberåbe sig sociale elementer med henblik på at påvise, at appellanten var individuelt berørt.
            
         
               3.
            
            
               Retten i Første Instans anvendte Plaumann-sagen og ARE-sagen urigtigt ved at fastslå, at appellanten ikke kan anses som individuelt berørt alene under henvisning til, at den omhandlede støtte blev ydet modtagerne gennem reduktion af lønkrav fra sømænd, der har ret til en indkomstskatteundtagelse.
            
         
               4.
            
            
               Retten i Første Instans anvendte Van der Kooy-sagen og CIRFS-sagen urigtigt ved at fastslå, at appellantens egen interesse som forhandler ikke var påvirket af skattemæssige foranstaltninger.